යාපනය ප්‍රදේශයේ සියලූම රාජ්‍ය නිලධාරීන් සහ ආරක්ෂක අංශ නිලධාරීන් සමඟ මේ සම්බන්ධයෙන් සාකච්ඡාකළ ඇමැති ජනක බණ්ඩාර තෙන්නකෝන් මහතා එම ඉඩම්වල පදිංචිකරුවන් හඳුනා ගැනීම සඳහා අවශ්‍ය විශේෂ වැඩපිළිවෙළක් සකස් කර තිබේ.උගත් පාඩම් හා ප්‍රතිසංධානය පිළිබඳ ජනාධීපති කොමිෂන් වාර්තාවේ නිර්දේශ ක්‍රියාත්මක කිරීමේදී ඉඩම් හා ඉඩම් සංවර්ධන අමාත්‍යාංශය වෙත පැවරී ඇති කාර්යභාරය වඩා විධිමත් හා කාර්යක්ෂම කිරීමේ අරමුණින් මේ දිස්ත්‍රික් කාර්යාල ආරම්භ කිරීමට පියවර ගෙන තිබෙන අතර ඒ මඟින් ඒ ඒ ප්‍රදේශයන්හි ජනතාවගේ ඉඩම් ගැටළු සඳහා විසඳුම් ලබාගැනීමට හැකියාව ලැබෙන බව ඇමැතිවරයා සඳහන් කළේය.උතුරු හා නැඟෙනහිර පළාත්හි යුද්ධයෙන් ඇවතැන්වූ ජනතාවගේ ඉඩම් ගැටලු 250,000 ක් පමණ විසඳීමට සිදුව තිබෙන බව පෙන්වාදුන් ඉඩම් හා ඉඩම් සංවර්ධන ඇමැතිවරයා රජයේ හමුදා කඳවුරු ඉදිකිරීම සඳහා එම ප්‍රදේශවලින් පවරාගත් පෞද්ගලික ඉඩම් නැවත හිමිකරුවන්ට පැවරීම හා වන්දි ගෙවීමේ කටයුතු විධිමත් හා කාර්යක්ෂම කිරීමේ අරමුණින් යාපනය සහ කිළිලිනොච්චිය ප්‍රදේශයන්හි ඉඩම් හා ඉඩම් සංවර්ධන අමාත්‍යාංශයේ දිස්ත්‍රික් කාර්යාල ආරම්භ කළ බව පැවසීය.මේ ප්‍රදේශයන්හි ඉඩම් ගැටලු විසඳීම සඳහා ප්‍රමුඛතා පදනම මත විශේෂ වැඩපිළිවෙළක් ක්‍රියාත්මක කිරීමටද ඉඩම් හා ඉඩම් සංවර්ධන අමාත්‍යාංශ පියවර ගෙන ඇත..